VALSTS IEŅĒMUMU DIENESTS

(reģ.Nr.90000069281, [www.vid.gov.lv](http://www.vid.gov.lv))

izsludina konkursu uz

**Informātikas pārvaldes**

**Infrastruktūras daļas**

**Infrastruktūras uzturēšanas nodaļas**

**informācijas sistēmu administratora/-es**

**darbinieka amatu**

(vakance uz nenoteiktu laiku)

Informātikas pārvaldes kompetencē ir Valsts ieņēmuma dienesta (turpmāk – VID) atbalsta funkcijas īstenošana informācijas sistēmu resursu pārvaldības jomā.

**Ja Tev ir:**

* atbilstība likuma „Par Valsts ieņēmumu dienestu” 17.panta otrās daļas prasībām (tajā skaitā valsts valodas prasme C līmeņa 2. pakāpē);
* zināšanas serveru virtualizācijas platformu administrēšanā;
* zināšanas par datortīkla darbību nodrošinošām tehnoloģijām;
* mērķtiecība un labas komunikācijas spējas, prasme organizēt uzdevumu izpildi;
* pieredze komutatoru, ugunsmūru un maršrutētāju pārvaldībā un ekspluatācijā;
* vidējā vai profesionālā vidējā izglītība;
* prasme strādāt paaugstinātas intensitātes apstākļos;
* nevainojama reputācija un uz Tevi nav attiecināmi likuma  “Par valsts noslēpumu” 9.panta trešajā daļā noteiktie ierobežojumi.

**Ja vēlies ieguldīt savas zināšanas un prasmes interesantā un dinamiskā vidē un:**

* nodrošināt VID informācijas sistēmu (turpmāk - IS) un IS tehnisko infrastruktūru darbību;
* nodrošināt virtualizācijas platformu, serveru un disku masīvu administrēšanu, IP telefonu, videokonferenču un videonovērošanas infrastruktūras tehnisko infrastruktūru darbību;
* nodrošināt lokālo datortīklu infrastruktūru darbību;
* nodrošināt VID datu centra iekārtu pārvaldību;
* veikt IS uzturēšanu un nodrošinot to pieejamību;
* piedalīties uzturēto IS izmaiņu pārvaldībā;
* uzturēt VID korporatīvā datortīkla un kopīgās tālruņu un datortīklu infrastruktūras darbību.

**Priekšrocības pretendentiem ar:**

* zināšanām disku masīvu uzturēšanā un SAN tīklu administrēšanā;
* zināšanām par Cisco balss sakaru iekārtu un Cisco datortīkla tīkla tehnoloģijām;
* prasmēm Linux un/vai Unix tipa serveru administrēšanā, informācijas sistēmu elementu un infrastruktūras pārvaldībā un ekspluatācijā;
* zināšanām par videonovērošanas risinājumiem.

**Pievienojies mūsu kolektīvam, jo mēs piedāvājam:**

* personīgo izaugsmi un profesionālo zināšanu pilnveidošanu;
* iespēju piedalīties dažādās apmācību programmās;
* sociālās garantijas;
* veselības apdrošināšanas polisi.

**Darbinieka darba vieta:** Talejas iela 1, Rīga.

**Darbinieka amatam ir noteikta:** 19.5.apakšsaime “Sistēmu administrēšana un uzturēšana”, IV A līmenis un 12.mēnešalgu grupa. Bruto mēnešalga no 1002 līdz 1518 EUR (atkarībā no kategorijas, kuru nosaka, ņemot vērā pretendenta profesionālo pieredzi attiecīgajā jomā, kas iegūta pēdējo piecu gadu laikā un ir būtiska iestādes funkciju izpildei).

Motivācijas vēstuli, dzīvesgaitas aprakstu (Curriculum Vitae (CV)), izglītību apliecinoša dokumenta kopiju un citus kvalifikāciju apliecinošus dokumentus **līdz š.g. 18. martam** lūdzam nosūtīt Valsts ieņēmumu dienestam, Talejas ielā 1, Rīgā, LV-1978, vai uz e-pasta adresi VID.konkursi@vid.gov.lv ar norādi “Konkurss uz **IP\_ID\_IUN\_ISA**\_Vards\_Uzvards”.

Pretendentiem, kuri izglītību ir ieguvuši ārvalstīs, lūdzam pievienot dokumentu par tās akadēmisko atzīšanu Latvijā.

Tiks izskatīti to pretendentu pieteikumi, kuri ir iesnieguši visus norādītos dokumentus. Sazināsimies ar tiem pretendentiem, kuri tiks izvirzīti personāla atlases otrajai kārtai.

Piesakot savu kandidatūru vakantajam darbinieka amatam, pretendents apliecina, ka atbilst likuma „Par Valsts ieņēmumu dienestu” 17.panta otrās daļas prasībām.

Pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Atbilstoši Vispārīgās datu aizsardzības regulas 13.panta 1.punktam sniedzam informāciju par iesniegto personas datu apstrādes tālākajām darbībām VID:

* personas datu apstrādes pārzinis ir VID Talejas ielā 1, Rīgā, LV-1978, tālr.67122651;
* datu apstrādes juridiskais pamats – Vispārīgās datu aizsardzības regulas 6. panta 1. punkta b) apakšpunkts un c) apakšpunkts 9. panta 2. punkta b) apakšpunkts un Darba likums.

Ja Tev ir neskaidrības par konkursu, zvani uz tālruņa numuru 67122651 vai uzdod savu jautājumu, rakstot uz e-pasta adresi VID.konkursi@vid.gov.lv ar norādi “Jautājums par konkursu”.